### Resume

Krigen i [adresse] har medført, at ressourceknapheden, og de som følge heraf stigende priser, der var effekt af COVID-19 pandemien, nu forstærkes yderligere og suppleres af nye udfordringer. Dette rammer de igangværende byggerier og planlagte projekter. Såfremt den nuværende situation fortsætter, vil udvalget forventeligt i den kommende tid få forelagt sager, hvor budgetter for planlagte eller igangværende byggerier foreslås reguleret for at kunne realiseres i oprindelig omfang og form. Alternativt med forslag om at nye projekter udsættes.

### Sagsfremstilling

Udfordringer som følge af krigen i [adresse]

Allerede i forbindelse med COVID-19 opstod et stort pres på en række materialer samt et markant lønpres. Dette forstærkes af krigen, da [adresse] og [adresse] er storleverandører af bl.a. stål, men konkurrencestyrelsen peger på, at der nu er tale om flere forhold, som har indflydelse på byggeriet, hvilket fremgår nedenfor.

![](data:image/png;base64...)

Figur 1 - Oversigt

Det er samlet set udfordringer, der er medvirkende til, at byggerier fordyres, kvaliteten ændres, og tidsfrister skydes. Derfor kigger vi i Vejle Kommune ind i en langt mere kompleks situation end under COVID-19, hvor det kræver løbende juridisk afklaring, agilitet og smidighed at komme i mål med de planlagte og igangværende byggerier. Af bilag 1 fremgår en nærmere uddybning af den aktuelle situation, herunder eksempler på, hvorledes projekter i Vejle Kommune er ramt af de forskellige udfordringer. Der er tale om projekter før et udbud, projekter, der er i udbud, eller hvor er der indhentet tilbud, samt projekter, der er i gang.

Udfordringerne på de mange byggerier er vidt forskellige og minimering af risiko ift. kvalitet, tid og pris kræver, at der hele tiden fortages en vurdering af hvilken beslutning, der er den bedste, eller mindst ringe, samt at vi kan handle hurtigt. Alene den situation skaber et forøget rum for fejlbeslutninger og deraf følgende uheldige konsekvenser.

Yderligere har Konkurrencestyrelsen den 22. marts 2022 vurderet, at entreprenører, under visse betingelser, kan komme med ekstrakrav om ekstrabetaling som følge af de prisstigninger, som krigen i [adresse] har skabt. Hvorvidt dette er tilfældet vil bero på en konkret vurdering på den enkelte byggesag.

Prisudvikling og øget risiko for konkurser blandt entreprenører

[adresse] har været stigende igennem 2021 som følge af COVID-19. Kommunens byggerier følger indekset for boliger. Det næste indeks er endnu ikke offentliggjort men bør snart komme, da det typisk kommer 4-5 måneder inde i året. Et fast bud på udviklingen fra 2021 til 2022 foreligger derfor endnu ikke. Men Danmarks Statistik oplyser, at årsudviklingen fra februar 2021 til februar 2022 er på 31,0 pct. for det samlede producentprisindeks.

Den store usikkerhed i markedet omkring prisudviklingen betyder yderligere, at der kan være en øget risiko for konkurser hos ellers sunde og veldrevne virksomheder.

Konsekvenser og handlemuligheder

Risiko for fejl på igangværende projekter

I forhold til [adresse] nuværende byggerier håndteres det aktuelle mix af problemer på byggerierne fra dag til dag. Det kræver dygtige medarbejdere med stor erfaring og overblik, ligesom det udfordrer de administrative og politiske processer i forhold til godkendelse af foreslåede ændringer og budgetter.

Det er givet, at der i denne proces vil opstå fejlvurderinger, som kan koste både tid og penge. Desværre vil alternativet lige nu være endnu højere prisstigninger og tidsplaner som kuldsejler.

Handlemuligheder

I forbindelse med de forskellige projekter kan forskellige handlemuligheder løbende bringes i spil for at imødegå udfordringer omkring pris, leverancer, kvalitet og tid fx:

* Ændrede materialevalg, som kan være af dårligere kvalitet, men hvor konsekvenserne vurderes større
* Justerede tidsplaner
* Placering af ordrer tidligere i forløbet, som kan medføre øgede udgifter til fx. opbevaring
* Tilførsel af budgetmidler til igangværende og planlagte projekter
* Beskære planlagte projekter i omfang og form
* Udsættelse eller aflysning af planlagte projekter

I forhold til [adresse] mulighed for at stoppe igangværende byggerier hvis ekstraudgifter løber af sporet på grund af prisstigninger, er de juridiske og økonomiske konsekvenser alvorlige. Derfor vil det umiddelbart være i [adresse] interesse at forsøge at få byggeriet færdigt med de besparelser og ændringer, som kan findes undervejs.

Den ekstraordinære situation tyder på, at Vejle Kommune som bygherre vil skulle indstille sig på, at ressourceknapheden og den måde råstoffer afregnes på vil få den konsekvens, at den endelige pris på byggerier først kendes meget sent i processen.

### Klima og resiliensvurdering

Det er ikke muligt på nuværende tidspunkt at opgøre hvilken betydning de forskellige justeringer, der foretages i projekterne, vil have i forhold til klimaaftrykket. På nuværende tidspunkt foretages løbende vurderinger og beslutninger med øje for at opnå resiliente løsninger ud fra en helhedsbetragtning.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | forhold om ressourceknaphed og prisstigninger samt afledte konsekvenser inden for dansk byggeri drøftes. |

### Beslutning

Drøftet. Udvalget ønsker, at der afholdes et fællesmøde mellem Økonomiudvalget og Teknisk Udvalg.